Օդեսայի համալսարան

Օդեսայի Իլյա Մեչնիկովի անվան ազգային համալսարան (ուկրաիներեն՝ Одеський національний університет імені І. І. Мечникова, ռուս.՝ Одесский национальный университет имени И. И. Мечникова), Ուկրաինայի Օդեսա քաղաքում տեղակայված համալսարան։ Համարվում է երկրի ամենամեծ համալսարաններից մեկը։ Անվանվել է ի պատիվ ռուս գիտնական, Նոբելյան մրցանակի դափնեկիր (1908) Իլյա Մեչնիկովի։ Մինչև հեղափոխությունը հայտնի է եղել որպես Նովոռոսիյսկի կայսերական համալսարան, խորհրդային ժամանակաշրջանում՝ Օդեսայի Ի. Մեչնիկովի անվան պետական համալսարան։ Ամենահին համալսարանն է Ուկրաինայի հարավում։ Հիմնադրման օրից համալսարանն առաջատար դիրք է զբաղեցնում է կրթական համակարգի ձևավորման, Ուկրաինայի մշակույթի գիտահետազոտական զարգացման գործընթացներում։ Կիևի, Խարկովի և Լվովի համալսարանների հետ միասին այն համարվում է Ուկրաինայի հնագույն համալսարաններից։ Ըստ Scopus-ի ցուցանիշների՝ համալսարանն ուկրաինական բարձրագույն ուսումնական հաստատությունների շարքում զբաղեցնում է 4-րդ տեղը։ Պատմություն Համալսարանը հիմնադրվել է 1865 թվականին Ալեքսանդր II կայսեր հրամանով։ 1865 թվականի մայիսի 1-ին (13) Ռիշելևսկի լիցեյը վերափոխվել է Նովոռոսիյսկի կայսերական համալսարանի, որի առաջին ռեկտորն է դարձել Խարկովի կայսերական համալսարանի մեխանիկայի նախկին պրոֆեսոր Իվան Սոկոլովը (1812-1873)։ Մինչև 1917 թվականը Նովոռոսիյսկի համալսարանն ունեցել է 6000 շրջանավարտ։ Ռուսաստանի հարավում բարձրագույն կրթության պատմությունը անքակտելիորեն կապված է համալսարանի գործունեության հետ։ Ուկրաինայի հարավում գտնվող բարձրագույն ուսումնական հաստատությունների զգալի մասն ստեղծվել են համալսարանի ֆակուլտետների հիման վրա (Օդեսայի պետական բժշկական համալսարան, Օդեսայի պետական տնտեսագիտական համալսարանի)։ 1933 թվականին ստացել է Օդեսայի համալսարան անվանումը։ Այն Ուկրաինայի միակ ԲՈՒՀ-ն է, որ գործել է Հայրենական մեծ պատերազմի ժամանակ, նույնիսկ տարհանման ժամանակ։ Որպես այլընտրանքային Օդեսայի համալսարան գործել է ռումինացիների գրավյալ տարածքում 1942 թվականից, որի ռեկտորն է եղել վիրաբույժ Պավել Չասովնիկովը։ 1945 թվականից կոչվել է Իլյա Մեչնիկովի անվամբ։ Մասնագետների պատրաստման ակնառու նվաճումների համար 1965 թվականին համալսարանն արժանացել է «Աշխատանքային կարմիր դրոշի շքանշան» պարգևի, իսկ 1978 թվականին ընդգրկվել է ԽՍՀՄ առաջատար բուհերի ցանկում։ Կառուցվածք Մաթեմատիկայի տնտեսագիտության և մեխանիկայի ինստիտուտ Կիրառական մաթեմատիկայի և տեղեկատվական տեխնոլոգիաների ֆակուլտետ Մաթեմատիկական ֆիզիկայի մեթոդների ամբիոն Օպտիմալ կառավարման և տնտեսական կիբեռնետիկայի ամբիոն Համակարգչային հանրահաշվի և դիսկրետ մաթեմատիկայի ամբիոն Հաշվողական մաթեմատիկայի ամբիոն Համակարգչային համակարգերի ծրագրային ապահովման ամբիոն Մեխանիկա-մաթեմատիկական ֆակուլտետ Տնտեսագիտության ֆակուլտետ Տնտեսական պատմության և տեսության տնտեսական մտքի ամբիոն Արխիվացված 2014-05-14 Wayback Machine Կառավարման և շուկայական գործընթացների մաթեմատիկական մոդելավորման ամբիոն Արխիվացված 2014-05-14 Wayback Machine Համաշխարհային տնտեսության և միջազգային տնտեսական հարաբերությունների ամբիոն Արխիվացված 2014-05-14 Wayback Machine Սոցիոլոգիական գիտությունների ինստիտուտ Սոցիոլոգիայի ամբիոն Քաղաքագիտության ամբիոն Պատմության և համաշխարհային քաղաքականության ամբիոն Միջազգային հարաբերությունների ամբիոն Նորարարական և հետբուհական կրթության ինստիտուտ Համակարգչային և տեղեկատվական տեխնոլոգիաների ամբիոն Հեռավար ուսուցման տեխնոլոգիաների ծրագրային ապահովման ամբիոն Տնտեսագիտության և շուկայական հարաբերությունների մոդելավորման ամբիոն Կլինիկական հոգեբանության ամբիոն Արվեստաբանության ամբիոն Սոցիալական տեսությունների ամբիոն Դիզայնի ամբիոն Միջազգային կրթության ինստիտուտ Արխիվացված 2015-09-09 Wayback Machine Ֆակուլտետներ Կենսաբանության ֆակուլտետ Երկրաբանության և աշխարհագրության ֆակուլտետ Պատմական ֆակուլտետ Բանասիրության ֆակուլտետ Ռոմանա-գերմանական բանասիրության ֆակուլտետ Քիմիայի ֆակուլտետ Ֆիզիկայի ֆակուլտետ Լրագրության ֆակուլտետ Տնտեսա-իրավական ֆակուլտետ Փիլիսոփայության ֆակուլտետ Ձեռնարկատիրության և սոցիալական աշխատանքների քոլեջ] Մինչհամալսարանական ուսուցման ֆակուլտետ Նախապատրաստական ֆակուլտետ օտարերկրյա քաղաքացիների համար Մասնաճյուղեր և կենտրոններ Իլիչևսկի գիտա-կրթական կենտրոն Ծանոթագրություններ Արտաքին հղումներ Օդեսայի Իլյա Մեչնիկովի անվան ազգային համալսարան Օդեսայի Իլյա Մեչնիկովի անվան ազգային համալսարան - մամլո ծառայություն Արխիվացված 2011-05-18 Wayback Machine